AaB's cheftræner Kent Nielsen ser ifølge en pressemeddelese frem til opgøret: - Silkeborg er et erfarent og boldsikkert hold med mange spillere med en fin fodboldforståelse. - De er ofte svære at læse og hentede en flot femteplads i sidste sæson, og i denne er Silkeborg også et godt bud på at slutte i Superligaens bedste halvdel, mener Kent Nielsen. - For os handler det om at komme tilbage på pointsporet. Vi har senest tabt tre meget lige opgør, og vi arbejder naturligvis hårdt på igen at få tippet marginalerne i vores favør, fastslår Kent Nielsen, der efter formiddagens træningspas har udtaget følgende trup: 1 Nicolai Larsen, 4 Kenneth Emil Petersen, 8 Rasmus Würtz, 9 Thomas Augustinussen, 10 Jeppe Curth, 11 Nicklas Helenius, 14 Mathias Wichmann, 15 Pól Jóhannus Justinussen, 16 Kasper Bøgelund, 18 Lucas Andersen, 20 Henrik Dalsgaard, 21 Nicholas Gotfredsen, 22 Carsten Christensen, 23 Nicolaj Thomsen, 26 Jakob Ahlmann, 29 Rolf Toft, 30 Kayke og 33 Kasper Kusk. Patrick Kristensen og Chris Rolfe har karantæne, mens Lasse Nielsen og Anders Due stadig er ukampdygtige.

Opsummering:
[b]Kenneth Emil Petersen er tilbage efter overstået karantæne, når AaB søndag eftermiddag tager imod Silkeborg I.F. på Nordjyske Arena.
Ligeledes forventes Jakob Ahlmann at returnere efter sin skade.[/b]